Tovább maradnak elõzetesben a brókerbotrány gyanúsítottjai
Meghosszabbították a Buda-Cash-ügy három gyanúsítottjának, és a Hungária Értékpapír Zrt. gyanúsítottjainak elõzetes letartóztatását. A Quaestor-ügy gyanúsítottjainak elõzetes letartóztatása jogerõre emelkedett.
A Buda-Cash brókerház vezérigazgatójának és két vezérigazgató-helyettesének a letartóztatásáról a bíróság március 11-én döntött. A Nemzeti Nyomozó Iroda gyanúja szerint a brókerek négy bankot és rajtuk keresztül kisbefektetõk ezreit károsítottak meg, összesen 62 milliárd forinttal - hangzott el az M1 Híradóban.

Négymilliárdot akartak átmenteni

A Fõvárosi Fõügyészség közölte: a nyomozási bíró a Fõvárosi Fõügyészség indítványát megalapozottnak találta és ennak megfelelõen mindhárom gyanúsított elõzetes letartóztatását további három hónappal, július 11-ig meghosszabbította.

A döntést a bíróság a többi között azzal indokolta, hogy a brókerek négymilliárd forintot akartak átmenteni offshore cégekbe, amikor megtudták, hogy a Magyar Nemzeti Bank piacfelügyeleti eljárást indít a Buda-Cashnél. Ez a pénz a bíróság megfogalmazása szerint - megfelelõ anyagi hátteret jelentene számukra, ha - szabadlábra kerülésük esetén - külföldre akarnának szökni. 

Maradnak a Hungária Értékpapír gyanúsítottjai is

A Buda-Cash vezetõi mellett a bíróság a Hungária Értékpapír Zrt. sikkasztással gyanúsított két tulajdonosa és fiókvezetõje elõzetes letartóztatását is meghosszabbította. A Híradó értesülése szerint a Fõvárosi Törvényszék Tarsoly Csaba és két társa elõzetes letartóztatását elrendelõ, március 29-én született elsõfokú végzést is helyben hagyta.
Buda Cash Fõvárosi Fõügyészség Buda-Cash Brókerház brókerbotrány Hungária Értékpapír Zrt. Quaestor károsult Quaestor-ügy